Sena inga mwayanda kubala cibalo eeci mumwaambo wa %%?
Bbaibbele Lili a Intaneti | BBAIBBELE LYA BUSANDULUZI BWANYIKA MPYA
Sena inga mwayanda kubala cibalo eeci mumwaambo wa %%?
-
Babelesi bamumuunda wamisaansa bavwola mali aayelene (1-16)
-
Lufwu lwa Jesu lwasinsimwa alimwi (17-19)
-
Kulomba zyuuno mu Bwami (20-28)
-
Baalumi bobilo boofwu baponesyegwa (29-34)
20 “Nkaambo Bwami bwakujulu buli mbuli mwiniŋanda iwakaunka mafwumofwumo kuyoonjizya bantu mulimo wakubeleka mumuunda wakwe wamisaansa.+
2 Naakazuminana ababelesi kuti abavwozye aumwi dinari lyomwe abuzuba, wakabatuma mumuunda wakwe wamisaansa.
3 Naakaunka alimwi aciindi cawoola lyatatu, wakabona bamwi baliimvwi kumusika kabatakwe zyakucita;
4 eelyo kuli baabo wakati, ‘Anywebo kamuya mumuunda wamisaansa, ndilamuvwozya kufwumbwa ceelede.’
5 Aboobo bakaunka. Alimwi wakaunka aciindi cawoola lyacisambomwe, alimwi aawoola lyafwuka akucita mbubonya oobo.
6 Mpoonya kumamanino, wakaunka aciindi cawoola lya 11 akujana bamwi baile kwiimvwi, eelyo wakabaambila kuti, ‘Nkaambo nzi ncomwiimvwi aano buzuba boonse kamutabeleki?’
7 Bakavwiila kuti, ‘Nkaambo kunyina watunjizya mulimo.’ Wakabaambila kuti, ‘Anywebo kamuya mumuunda wamisaansa mukabeleke.’
8 “Nokwakaba kumangolezya, mwinimuunda wamisaansa wakaambila mubanzi wakwe kuti, ‘Kobaita babelesi ubavwozye mali aabo,+ utalikile kuli bamamanino, umanizye abakusaanguna.’
9 Nobakasika baalumi ibakatalika aciindi cawoola lya 11, umwi aumwi wabo wakavwola dinari lyomwe.
10 Aboobo bakusaanguna nobakasika, bakayeeya kuti balapegwa mali manji, pele abalo bakavwozyegwa aumwi dinari lyomwe.
11 Nobakalitambula, bakatalika kumutongooka simalelo mukamwini ŋanda
12 akwaamba kuti, ‘Baalumi aaba bamamanino babeleka buyo woola lyomwe; pele wabavwozya kweelana andiswe notwabeleka canguzu buzuba boonse akubalwa zuba!’
13 Pele wakaingula umwi wabo kuti, ‘Taaku ncindakulubizyila musa. Tee kayi twapangene kuti ulavwola dinari lyomwe?+
14 Bweza dinari lyako weende. Ndiyanda kumupa awalo ooyu wamamanino mbubonya mbondapa nduwe.
15 Sena tandijisi nguzu zyakucita kufwumbwa ncendiyanda azintu zyangu? Sena wafwa munyono akaambo kakuti ndili mubotu?’+
16 Munzila eeyi, bakumamanino bayooba bakusaanguna, bakusaanguna bayooba bakumamanino.”+
17 Lino naakali kuya ku Jerusalemu, Jesu wakatola basikwiiya bakwe bali 12 kumbali eelyo kabali munzila wakabaambila kuti:+
18 “Amubone! Tuunka ku Jerusalemu, eelyo Mwanaamuntu uyakwaabwa kuli basilutwe babapaizi abalembi. Bayoomupa mulandu wakuti ajaigwe+
19 akumwaaba kubantu bamasi kuti bakamusampaule akumukwibbaula akumujaya aacisamu;+ mpoonya mubuzuba bwatatu uyoobusyigwa.”+
20 Mpoonya banyina babana ba Zebedayo+ bakaboola kulinguwe antoomwe abana babo, bakamufwugamina akumulomba cimwi cintu.+
21 Wakababuzya kuti: “Ino muyanda nzi?” Bakamuvwiila kuti: “Kolailila kuti bana bangu aaba bobilo bakakkale umwi kujanza lyako lyalulyo uumbi kujanza lyako lyalumwensyi mu Bwami bwako.”+
22 Jesu wakavwiila kuti: “Tamucizyi ncomulomba. Sena mulakonzya kunywa nkapu njendiyanda kunywa?”+ Bakati kulinguwe: “Tulakonzya.”
23 Wakabaambila kuti: “Masimpe muyoonywa nkapu yangu,+ pele kujatikizya makani aakukkala kujanza lyangu lyalulyo alyalumwensyi tandili ndime ndisala pe, pele masena aaya ngabaabo mbaakabambila Taata.”+
24 Lino aaba bambi bali kkumi nobakaamvwa makani aaya, bakabanyemena ibabunyina bobilo aaba.+
25 Pele Jesu wakabaita akubaambila kuti: “Mulizyi kuti baleli bamasi balabadyaaminina bantu, alimwi abapati akati kabo balabeendelezya calunya.+
26 Oobu tabusyi mboceelede kuba akati kanu pe;+ pele kufwumbwa uuyanda kuba mupati akati kanu weelede kuba mubelesi wanu,+
27 alimwi kufwumbwa uuyanda kuba wakusaanguna akati kanu weelede kuba muzike wanu.+
28 Mbubonya Mwanaamuntu mbwaakaboola, ikutali kuzoobelekelwa, pele kuzoobeleka+ akupa buumi bwakwe kuti bube cinunuzyo cakununuzya banji.”+
29 Lino nobakali kuzwa mu Jeriko, nkamu mpati yabantu yakamutobela.
30 Eelyo baalumi boofwu bobilo ibakakkede mumbali aanzila bakamvwa kuti Jesu wakali kwiinda, mpoonya bakoongolola kuti: “Mwami, tufwide luse, O Mwana wa Davida!”+
31 Pele nkamu yabantu yakabakalalila akubaambila kuti baumune; pele balo bakoongololesya kabaamba kuti: “Akaka Mwami, kotufwida luse, O Mwana wa Davida!”
32 Aboobo Jesu wakaima, wabaita akwaamba kuti: “Ncinzi ncomuyanda kuti ndimucitile?”
33 Bakati kulinguwe: “Mwami, tuyanda kuti meso eesu ajaluke.”
34 Lino akaambo kakweetezyegwa, Jesu wakajata meso aabo,+ eelyo mpoonya aawo bakatalika kubona alimwi bakamutobela.
Amutumizyile bamwi
Amutumizyile bamwi
BBAIBBELE LYA BUSANDULUZI BWANYIKA MPYA
Matayo 20
Chitonga
Amubale Bbaibbele aa Intaneti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg
bem_Latn bem_Latn bem_Latn unk swh_Latn unk tsn_Latn unk kin_Latn unk yor_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn lug_Latn bem_Latn bem_Latn srd_Latn tum_Latn wol_Latn bem_Latn bem_Latn nya_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn lug_Latn bem_Latn bem_Latn sna_Latn bem_Latn bem_Latn bem_Latn bem_Latn swh_Latn kin_Latn sna_Latn lua_Latn eng_Latn